**STS-117** היא משימה בתוכנית מעבורות החלל של נאס"א. המשימה שוגרה ב-8 ביוני 2007 בשעה 19:38 לפי שעון מזרח צפון אמריקה ונחתה ב-22 ביוני בשעה 15:49 לפי שעון מזרח צפון אמריקה. במקור תוכנן השיגור למשימה זו ב-15 במרץ 2007, אולם בעקבות ברד שפגע במכלי הדלק החיצוניים ב-26 בפברואר 2007 הוחלט להחזירה למתקן ההרכבה של המעבורות לבחינת הנזקים ולביצוע התיקונים הנדרשים.

מטרת המשימה הייתה להרחיב תחנת החלל הבין לאומית, להחליף חלק מהצוות ולהביא לצוות אספקה חדשה.

צוות
----

* מפקד המשימה: ארצות הבריתארצות הברית פרדריק סטרקו
* טייס:ארצות הבריתארצות הברית לי ארשמבו (Lee Archambault)
* מומחה למשימה:ארצות הבריתארצות הברית ג'יימס ריילי (James F. Reilly)
* מומחה למשימה:ארצות הבריתארצות הברית ג'ון אוליבאס (John D. Olivas)
* מומחה למשימה:ארצות הבריתארצות הברית פטריק פורסטר (Patrick G. Forrester)
* מומחה למשימה:ארצות הבריתארצות הברית סטיבן סוונסון
* מומחה למשימה:ארצות הבריתארצות הברית קלייטון אנדרסון - בהמראה בלבד
* מומחה למשימה:ארצות הבריתארצות הברית סוניטה ויליאמס - בנחיתה

המשימה
------

האטלנטיס מתחברת אל מכל הדלק ושני טילי ההנעה
המועד המקורי לשיגור היה 16 במרץ 2007. בפברואר התברר שסופה שהייתה במקום פגע במעבורת וצריך לשפץ אותה. בעקבות דחיית שיגור STS-117 היה צריך לדחות גם שיגור STS-118 והוא נדחה לאוגוסט.

השיגור תוכנן ל-8 ביוני והוא בוצע בהצלחה. ב-10 ביוני מעבורת התחברה לתחנת החלל הבין-לאומית. בתחנת החלל שהה צוות משלחת מס' 15 לתחנת החלל הבין-לאומית בפיקוד פיודור יורצ'יחין. לאחר החיבור החלו פעולות בהרכבת מערכת S3/S4 של תחנת החלל. 

ב-11 ביוני ריילי ואוליבס ביצעו פעילות חוץ רכבית שנמשכה מעל ל-6 שעות. במהלך פעילות זו הותקנו חלקים של S4. ב-13 ביוני פורסטר וסוואנסון ביצעו פעילות חוץ רכבית שנמשכה מעל ל-7 שעות. במהלך פעילות זו הותקנו חלקים של פאנל סולארי. להשלמת הפעולות נדרשו עוד 2 פעולות חוץ רכביות שבוצעו ב-15 ביוני ו-17 ביוני. בפעילות חוץ רכבית רביעית גם נבדק ביסודיות מצב מערכת הגנה טרמית של המעבורת. 

בעקבות הרכבת פאנל סולארי חדש החלו פעולות בבדיקות שלו ושילובו במערכות תחנת החלל.

בנקביל לפעולות הרחבת תחנת החלל הועברו לתחנת החלל הבין-לאומית מצרכים שונים.

ב-19 ביוני מעברות החלל נותקה מתחנת החלל כאשר קלייטון אנדרסון שהיה בצוות המראה נותר בתחנת החלל וסוניטה ויליאמס שהייתה חלק של משלחת מס' 15 נכנסה למעברות במטרה לחזור לכדור הארץ.

המעבורת אמורה הייתה לנחות ב-20 ביוני, ואולם בסריקות שבוצעו במגן החום העוטף את המעבורת ביום הראשון לטיסה, התגלה שפינה בגודל כ-10 ס"מ על 15 ס"מ של שמיכת בידוד תרמית התרוממה ממקומה בחיבור עם מספר אריחי קרמיקה באזור התרמיל המאחסן את המנועים הרקטיים המשמשים לכוונון המעבורת בחלל. לפיכך בדיון שהתקיים בנאס"א ב-11 ביוני הוחלט על הוספת הליכת חלל רביעית ושני ימי משימה נוספים.

בשל מזג אוויר גרוע בפלורידה, נחתה המעבורת ב-22 ביוני 2007 במסלול 22 בבסיס חיל האוויר אדוארדס בקליפורניה.

ראו גם
------

* משימות מעבורות החלל

קישורים חיצוניים
----------------

ויקישיתוף מדיה וקבצים בנושא **STS-117** בוויקישיתוף
* דף מידע באתר נאס"א
* מידע אודות משימת STS-117
* STS-117, באתר "הידען"
* תיאור המשימה
* סרטון על המשימה

הערות שוליים
------------

1. ↑  "NASA's Space Shuttle Processing Status Report". NASA. 25 במאי 2007. `{{cite web}}`:  (עזרה)
2. ↑  "NASA decide against ET swap - early June possible for STS-117". nasaspaceflight.com. נבדק ב-11 באפריל 2007. `{{cite web}}`:  (עזרה)

| משימות מעבורת החלל אטלנטיס |
| --- |
| משימות | STS-51-J • STS-61-B • STS-27 •STS-30 • STS-34 • STS-36 • STS-38 • STS-37 • STS-43 • STS-44 • STS-45 • STS-46 • STS-66 • STS-71 • STS-74 • STS-76 • STS-79 • STS-81 • STS-84 • STS-86 • STS-101 • STS-106 • STS-98 • STS-104 • STS-110 • STS-112 • STS-115 • STS-117 • STS-122 • STS-125 • STS-129 • STS-132 • STS-135 |  |